open-index/open-wikipedia-markdown huggingface dataset:
Keeletalgud

**Keeletalgud** oli Eesti Vabariigi 90. aastapäeva ürituste raames Eestis toimunud keelteteemaline ürituste sari, mis kuulutati välja emakeelepäeval, 14. märtsil 2008. 

Keeletalgute eesmärk oli keeletehnoloogia võimalusi appi võttes tutvustada eesti keelt väljaspool Eestit ning õppida tundma teisi keeli. Ürituse korraldas Haridusministeerium.

Keeletalgute idee tuli toonaselt haridus- ja teadusministrilt Tõnis Lukaselt. Eeskujuks olevat olnud kujuteldav kunagine keelevõistlus, kus meie lause "Sõida tasa üle silla" olevat saanud maailma keelte seas itaalia keele järel teise koha.

## Kaunid eestikeelsed laused
Keelevaldkonna asjatundjatest koosnev nõukogu valis emakeelepäevast kuni 15. maini võistlusele saadetud 316 lause seast välja kümme eesti keelele kõige iseloomulikumat ja huvitavama kõlaga lauset, mida hakkasid esitama nii eesti keele kui teiste keeletalgutel osalenud riikide keelte kõnesüntesaatorid. 1. juunil 2008 need laused avalikustati. Eesti Televisiooni saates "Paar" esitasid neid lauseid tuntud loomeinimesed Leelo Tungal, Villu Tamme ja Kadri Kõusaar.
 

### Kümme kaunimat eestikeelset lauset
* Üle oja mäele, läbi oru jõele.
* Kalli ema hella soojust jagub üle mitme põlve.
* Kuula, kulla külanaine – kuuled külla tulnud vaime.
* Küll küllale liiga ei tee.
* Mahlakas jõhvikas maitses soisel kaldal hää.
* Ämber läks ümber.
* Millal maksan memme vaeva.
* Tilluke talleke tatsas tasasel pinnal.
* Ema tuli koju.
* Pöidlad pihku, pöialpoisid!

Suurem valik võistlusele saadetud lauseid on avaldatud keeleajakirjas Oma Keel (nr 2 / 2008).

## Kõnesüntesaatorid ja õppevahend
Haridusministeerium saatis sama aasta suve algul need kümme lauset teiste riikide kõnesüntesaatoritele. Tagasi saadi laused hääldatuna taani, prantsuse, saksa, tšehhi, rootsi, leedu, inglise, hollandi, läti, soome, kreeka, poola, flaami, bulgaaria ja norra keele kõnesüntesaatorite poolt. 

Keeletalgud kulmineerusid tulemuste võrdlemise ja analüüsimisega ning tulemuste esitlemisega 2008. aasta sügisel. Siis sai iga huviline võimaluse võrrelda kõnesüntesaatorite tulemusi ning kuulda võimendatult eesti keele kõlalisi iseärasusi. Eri keelte võrdlusmaterjalist anti välja õppeotstarbeline helikandja – 28 minuti pikkune DVD:

* "Keeletalgud" [videosalvestis] / režissöör Maarja Pärsim; toimetaja Joonas Hellerma. Tallinn. Eesti Rahvusringhääling 2008.

## Vaata ka
*Keeletehnoloogia

## Viited

## Välislingid
* Keelte iludusvõistlus uuel ringil. Sirp, 18. aprill 2008
* Toomas Liivamägi. Ütle üks kaunis eestikeelne lause.... Oma Keel 2/2008
* Sõida tasa üle silla. Eesti Analüütilise Psühholoogia Selts Facebookis. 14. märts 2016
Hotšangi keel

**Hotšangi keel** ehk **vinnebago keel** on siuu-katooba keelkonna pärissiuu (läänesiuu) harusse kuuluv keel, mida kõnelevad emakeelena hotšangid Ameerika Ühendriikides Wisconsinis ja Nebraskas.

Hotšangi keelt räägivad peamiselt vanemad inimesed. Kõnelejate arvu on hinnatud 230 kuni 500 inimesele. 

## Viited

## Välislingid

*http://dobes.mpi.nl/projects/hocank/language/
19. ekspeditsioon

**19. ekspeditsioon** oli Rahvusvahelise kosmosejaama 19. alaline meeskond.

28. märtsil 2009 saabusid Sojuz TMA-14 pardal jaama Roskosmose kosmonaut Gennadi Padalka ja NASA astronaut Michael Barratt. Nendega liitus eelmisest ekspeditsioonist JAXA astronaut Koichi Wakata. See oli viimane kolmeliikmeline ekspeditsioon ning järgmisel ekspeditsioonil suurenes meeskonnaliikmete arv kuueni.

Missiooni komandör oli Padalka, kes tõstatas 31. märtsil 2009 probleemi seoses ühiskasutuses olevate asjadega nagu treeninguvarustus ja WC-d. Padalka väitis, et esialgu lubati neil kasutada Ameerika Ühendriikidele kuuluvat treeninguvarustust, kuid hiljem lubadusest taganeti. Vene ja USA meeskonnaliikmeid on nüüd informeeritud, et nad võivad kasutada ainult enda poolel asuvaid WC-sid ega ei tohi üksteisega toiduportsjoneid jagada. Tulemuseks oli meeskonnaliikmete moraali langus.    

## Meeskond

## Viited
Jerry Ross

**Jerry Lynn Ross** (sündinud 20. jaanuaril 1948) on Ameerika Ühendriikide endine õhuväelane ja NASA astronaut. 

Ross liitus õhuväega 1972. aastal ja osales mitmete lennukite, sealhulgas Rockwell B-1 Lanceri arenduses. Veebruaris 1979 määrati ta tööle NASA Lyndon B. Johnsoni Kosmosekeskusesse ning mais 1980 valiti ta astronaudiks. Ta on käinud kosmoses rekordilised seitse korda ning ta jagab rekordit koos Franklin Chang-Diazega. Ross osales missiooni spetsialistina missioonidel STS-61-B, STS-27 ja STS-37, oli missioonil STS-55 laadungi komandör ning lendas taas missiooni spetsialistina missioonidel STS-74, STS-88 ja STS-110. 

Ta lahkus õhuväest 2000. aastal ja NASAst 2012. aastal.

## Viited
Wai

**Wai** võib tähendada järgmist:
* Batista Tagme Na Wai, Guinea-Bissau kindral
* "Wong Kar-wai", Hongkongi filmirežissöör
* Wai (žest)
Guillaume

**Guillaume** on levinud ees- ja perekonnanimi. Seda peetakse prantsuse vasteks nimele William.
* **[[Guillaume (eesnimi)|Guillaume]]**, eesnimi
* **[[Guillaume (perekonnanimi)|Guillaume]]**, perekonnanimi

***[[Guillaume (Luksemburgi suurhertsog)|Guillaume]]** on  (Guillaume V) Luksemburgi suurhertsog.  

Selle  nime all on tuntud mitu valitsejat või muud isikut. Lähemalt järgnevatel täpsustuslehekülgedel:
*Guillaume I
*Guillaume II
*Guillaume III
*Guillaume IV
*Guillaume V
*Guillaume VI
*Guillaume VII
*Guillaume VIII

## Vaata ka
* Guillaume afäär, spionaaži skandaal külma sõja ajal
* Saint-Guillaume
Wai (žest)

**Wai** on traditsiooniline tervitus Tais. See on osa Thaisile tavapärasest rituaalist. Wai ajal on peopesad kokku volditud, rakendatakse pea või rindkere suhtes, käte asend ja kogu žesti kestus sõltub tervitatava inimese sotsiaalsest positsioonist.

## Vaata ka
*Namaste

## Viited

## Kirjandus
* Diller, Anthony (1991). *National Identity and Its Defenders*. Chapter 4: "What Makes Thai Central Language". ISBN 974-7047-20-9.

## Välislingid

*
Apache OpenOffice

**OpenOffice.org** on vabatarkvaraline kontoritarkvarapakett, mille eellane on OpenOffice.org.

## Vaata ka
*Apache HTTP Server
*LibreOffice
Peep Veedla

**Peep Veedla** (sündinud 11. oktoobril 1961 Järva maakonnas Kaalepis) on Eesti muusikaprodutsent, kontserdikorraldaja ja harrastusornitoloog.

Ta on õppinud Seidla Algkoolis, Aravete 8-klassilises Koolis ja Tapa 1. Keskkoolis, mille lõpetas 1980. aastal. Õpinguid jätkas Tallinna 2. Tehnikakoolis ja Eesti Põllumajanduse Akadeemias, kuid nendes valdkondades, millega ta suurema osa oma elust tegelenud, on ta autodidakt. 

Aastatel 1989–1996 töötas Veedla Eesti Noorte Loodusmajas ja Noortemajas TELO majandusjuhataja ja ornitoloogiaõpetajana. 1996. aastal asus ta juhtima helikandjate hulgimüügifirmat TopTen, olles ise üks selle asutajaid. 2000. aastal hakkas TopTen ka heliplaate ja -kassette produtseerima ja välja andma. 

Peep Veedla on olnud popansamblite Nightlight Duo, Vanilla Ninja, Nexus, Dynamint, Pasadena jt loomise juures. Tema initsiatiivil said taas ellu kutsutud ansamblid PS Troika ja Polyphon. 

Alates 1988. aastast on Veedla olnud üks roheliste rattaretkede “Kuidas elad, …?” korraldajaid. Koos Aarne Valmisega on ta neid rattaretki korraldanud üle 30 aasta. Aastatel 2000–2007 osales Peep Veedla eestlastele Soomet tutvustavate rattaretkede “Kuidas elad, Soome?” korraldamises. 

Peep Veedla korraldab 2008. aastast festivali Viru Folk. Samast aastast alates on tema korraldada koos Villu Veedlaga Kaunid Kontserdid Käsmus. 

Alates 1976. aastast kuulub Peep Veedla Eesti Ornitoloogiaühingusse (kuni 1991. aastani Eesti Looduseuurijate Seltsi ornitoloogiasektsioon), olnud selle juhatuse ja nõukogu liige ning lühikest aega ka nõukogu aseesimees ja esimees.  

Peep Veedla on avaldanud 10 linnuraamatut.  Ta on kirjutanud lindudest üle 150 luuletuse ja lauluteksti.

## Tunnustus
* 2017 – Lääne-Virumaa kuldne vapimärk
* 2022 – Eesti Ornitoloogiaühingu aasta vabatahtlik
* 2023 – Virumaa Teataja aasta pressisõber 
* 2024 – Eesti Ornitoloogiaühingu auliige
* 2025 – Valgetähe IV klassi teenetemärk
* 2026 – Eesti Muusikaettevõtluse Auhind: silmapaistev panus Eesti muusikavaldkonda 

## Raamatud
* 1992 – "Linnusõnastik"
* 1993 – "Toidulaualugu"
* 2008 – "Lindudega sõbraks"
* 2009 – "Pöialpoiss - made in Luxembourg: värsse lindudest"
* 2021 – "Rahvuslinnud ja sümbollinnud Euroopas ja kaugemal"
* 2021 – "Laululuige lummuses. Värsid lindudest"
* 2022 – "Pargi- ja aialindude taskugiid"
* 2023 – "Laululindude pesade taskugiid"
* 2025 – "Eesti metsalindude taskugiid"
* 2026 – "Aastaring lindudega. 152 lindu"

## Viited
Columbus

Ameerika avastaja kohta vaata artiklit **[[Christoph Kolumbus]]**.

Kolumbuse järgi on nimetatud mitmeid asulaid ja objekte. Teiste seas:
* **[[Columbus (Ohio)|Columbus]]**, linn Ohio osariigis, osariigi pealinn
* **[[Columbus (Georgia)|Columbus]]**, linn Georgia osariigis
* **[[Columbus (Indiana)|Columbus]]**, linn Indiana osariigis
* **[[Columbus (Kansas)|Columbus]]**, linn Kansase osariigis
* **[[Columbus (Kentucky)|Columbus]]**, linn Kentucky osariigis
* **[[Columbus (Minnesota)|Columbus]]**, linn Minnesota osariigis
* **[[Columbus (Mississippi)|Columbus]]**, linn Mississippi osariigis
* **[[Columbus (Montana)|Columbus]]**, linn Montana osariigis
* **[[Columbus (Nebraska)|Columbus]]**, linn Nebraska osariigis
* **[[Columbus (New Mexico)|Columbus]]**, küla New Mexico osariigis
* **[[Columbus (Põhja-Carolina)|Columbus]]**, linn Põhja-Carolina osariigis
* **[[Columbus (Põhja-Dakota)|Columbus]]**, linn Põhja-Dakota osariigis
* **[[Columbus (Texas)|Columbus]]**, linn Texase osariigis
* **[[Columbus (Wisconsin)|Columbus]]**, linn Wisconsini osariigis
* **[[Columbus (moodul)|Columbus]]**, ISSi moodul
* **[[Columbus (kraater)|Columbus]]**, kraater Marsil
Farfetch

**Farfetch** on internetipõhine luksustoodete müügiplatvorm, mis müüb tooteid enam kui 700 butiigist ja kaubamärke kogu maailmast. Ettevõtte asutas 2007. aastal Portugali ettevõtja José Neves, peakorter asub Londonis ning põhikontorid asuvad Portos, Guimarães, Bragas, Lissabonis, New Yorgis, Los Angeleses, Tokyos, Shanghais, Hongkongis, São Paulos ja Dubais.

E-kaubanduse ettevõte haldab rahvusvahelistele turgudele mõeldud kohalikele keeltele mõeldud veebisaite ja mobiilirakendusi inglise, prantsuse, jaapani, hiina, araabia, portugali, korea, saksa, vene ja hispaania keeles. Farfetchil on kontorid 11 linnas ja töötajaid on üle 3000.
The New York Times Company

**The New York Times Company** on Ameerika massimeedia ettevõte, mis annab välja nimekat ajalehte The New York Times. Arthur Ochs Sulzberger Jr on esimees alates 1997. aastast. Selle peakorter asub New Yorgis Manhattanil.

## Vaata ka
*New York Times Building
Konglomeraat (ettevõte)

**Konglomeraat** on mitme ettevõtte kombinatsioon, mis tegutsevad ühes kontsernis täiesti erinevates majandusharudes, hõlmates tavaliselt emaettevõtte ja palju tütarettevõtteid. Sageli on konglomeraat mitme tööstuse ettevõte. Konglomeraadid on sageli suured ja rahvusvahelised.

Berkshire Hathaway on üks suuremaid konglomeraate maailmas.
BNP Paribas

**BNP Paribas S.A.** on Prantsuse rahvusvaheline panganduskontsern. See on koguvarade poolest maailmas suuruselt kaheksas pank ja tegutseb praegu 77 riigis. See loodi Banque Nationale de Paris'i (BNP) ja Paribase ühinemise kaudu 2000. aastal, kuid selle ettevõtte identiteet ulatub tagasi oma esimese asutamiseni 1848. aastal riigipangana. See on üks kolmest suurest rahvusvahelisest Prantsuse pangast koos Société Générale ja Crédit Agricole’ga. Kontsern on noteeritud Euronext Paris esimesel turul ja osa Euro Stoxx 50 aktsiaturu indeksist, samas kui ettevõte kuulub ka Prantsuse CAC 40 indeksisse.
Royal Bank of Scotland Group

**Royal Bank of Scotland Group plc** (tuntud ka kui **RBS Group**) on eraõiguslik, kuid osaliselt riigile kuuluv Briti pangandus- ja kindlustus valdusettevõtte, mille peakorter asub Šotimaal Edinburghis. Kontsern opereerib Euroopas, Põhja-Ameerikas ja Aasias asuvate kontorite kaudu mitmesuguseid pangandusbrände, mis pakuvad isiklikku ja äripangandust, privaatpangandust, kindlustust ja ettevõtete finantseerimist. Suurbritannias on kontserni peamised tütarettevõtted The Royal Bank of Scotland, NatWest, Ulster Bank, NatWest Markets ja Coutts. Grupp emiteerib rahatähti Šotimaal ja Põhja-Iirimaal ning alates 2014. aastast on The Royal Bank of Scotland ainus pank Suurbritannias, kus trükitakse endiselt 1 naelsterlingi pangatähti.

Lisaks esmasele aktsiate noteerimisele LSE-l on ettevõte noteeritud ka New Yorgi börsil.
Banco Santander

**Banco Santander, S.A.**, mis tegutseb **Santander Group**ina, on Hispaania suurim rahvusvaheline kommertspank ja finantsteenuseid osutav ettevõte, mille peakorterid asuvad Madridis ja Santanderis Hispaanias. Lisaks on firmal kõigis globaalsetes finantskeskustes kontorid. 

See on suuruselt 16. pangandusasutus maailmas. Ehkki firma on tuntud oma Euroopa pangandustegevuse poolest, laienes pank Põhja- ja Lõuna-Ameerikasse ning Aasiasse.

Ettevõttel on palju tütarettevõtted, näiteks Abbey National, mis on Santanderi nime all ümber nimetatud. Ettevõte on osa Euro Stoxx 50 börsiindeksist. 

2016. aasta mai seisuga oli Santander maailma suurimate aktsiaseltside Forbes Global 2000 nimekirjas 37. kohal.
Virgin Group

**Virgin Group Ltd.** on Suurbritannia rahvusvaheline riskikapitali konglomeraat, mille asutasid ettevõtjad Richard Branson ja Nik Powell. 

Virgin Groupi asutamise kuupäevaks on Companies House noteeritud 1989. aasta, mis liigitab selle valdusettevõtteks; Virgini äri- ja kaubandustegevus sai alguse 1970. aastatest. Virgin Groupi netoväärtuseks hinnati 2014. aasta novembri seisuga 5–5,5 miljardit naela.
Brändi juhtimine

Turunduses on **brändi juhtimine** analüüs ja kavandamine, kuidas brändi turul tajutakse. Heade suhete arendamine sihtturuga on brändi juhtimiseks hädavajalik. Brändi juhtimise käegakatsutavad elemendid hõlmavad toodet ennast; selle välimust, hinda ja pakendit jne. Immateriaalsed elemendid on kogemused, mida tarbijad brändiga jagavad, ja ka suhted, mis neil brändiga on. Brändijuht kontrollib kõiki tarbija kaubamärgi liidu aspekte ning suhteid tarneahela liikmetega.
Gap Inc.

**Gap, Inc.**, üldtuntud kui **Gap Inc.** või **Gap** (stiliseeritud kui **GAP**), on Ameerika Ühendriikide rõivaste ja rõivaaksessuaaride jaemüügiettevõte. 

Gapi asutasid 1969. aastal Donald Fisher ja Doris F. Fisher. Ettevõtte peakontor asub California osariigis San Franciscos. 

2008. aasta septembri seisuga on ettevõttel umbes 135 000 töötajat ja 3727 kauplust kogu maailmas, millest 2406 asub USA-s.

Ettevõttel on kuus peamist divisjoni: Gap, Banana Republic, Old Navy, Intermix, Hill City ja Athleta. 

Gap Inc. on Ameerika Ühendriikide suurim spetsialiseeritud rõivaste jaemüüja ning see on rahvusvaheliste asukohtade lõikes Inditex Groupi ja H&M järel 3. kohal.
Levi Strauss & Co.

**Levi Strauss & Co.** on Ameerika Ühendriikide rõivaettevõte, mis on kogu maailmas tuntud kaubamärgi Levi's all ja mis on spetsialiseerunud teksarõivaste tootmisele. 

Ettevõte asutati 1853. aasta mais, kui saksa immigrant Levi Strauss kolis Saksamaa Baieri liidumaal asuvast Buttenheimist Ameerika Ühendriikides California osariigis asuvasse San Franciscosse, et avada oma vendade New Yorgi kuivkaupade äri läänerannikul. 

Ettevõtte peakontor asub Levi's Plazas San Franciscos.
Sephora

**Sephora** on Pariisis baseeruv rahvusvaheline isikliku hügieeni ja ilu kaupluste kett, mis asutati 1969. aastal Limoges. Ligikaudu 300 kaubamärgiga koos oma brändiga, Sephora pakub ilutooteid, sealhulgas kosmeetikat, nahahooldustooteid, lõhnaõlisid, küünelakki, ilutööriistu ja juuksehooldustooteid. Sephora kuulub luksustoodete konglomeraadile LVMH alates 1997. aastast. Nimi pärineb Moosese naise Zipporah (kreeka: Σεπφώρα, Sepphōra) kreekakeelsest kirjapildist.
Häagen-Dazs

**Häagen-Dazs** on Ameerika jäätisebränd, mille asutasid Reuben ja Rose Mattus New Yorgis Brooklyn Heightsis 1961. aastal. Alustades ainult kolme maitsega: vaniljest, šokolaadist ja kohvist, avas ettevõte oma esimese jaekaupluse New Yorgis Brooklynis 15. novembril 1976. Ettevõttel on nüüd frantsiisid kogu Ameerika Ühendriikides ja paljudes teistes riikides üle maailma, sealhulgas neis riikides: Jaapan, Suurbritannia, Austraalia, India, Hiina, Liibanon, Uus-Meremaa, Peruu ja Brasiilia.

Samuti toodab ettevõte jäätisebatoone, jäätisekooke, sorbetti, külmutatud jogurtit ja gelatot.
Snap Inc.

**Snap Inc.** on Ameerika tehnoloogia- ja kaameraettevõte, mille asutasid 16. septembril 2011. aastal Evan Spiegel ja Bobby Murphy. Ettevõte peakorter asub Santa Monicas Californias. Sellel on kolm toodet: Snapchat, Spectacles ja Bitmoji. Algselt oli firma nimi Snapchat Inc., kuid 24. septembril 2016 nimetati see ümber Snap Inc.'iks, et lisada Spectacles ühte ettevõtte.
London Stock Exchange Group

**London Stock Exchange Group plc** on Suurbritannias asuv börsi- ja finantsteabe ettevõte. Selle peakorter asub Suurbritannias Londonis. See omab (ja on noteeritud) Londoni börsi, samuti Borsa Italiana, MillenniumIT, Russell Indexes, FTSE International ning enamusosalusi LCH-s ja MTS-s.
Emirates NBD Bank

**Emirates NBD Bank PJSC** on Dubais asuv Araabia Ühendemiraatide valitsusele kuuluv pank, mis on varade poolest üks suuremaid Lähis-Ida pangakontserne. Emirates NBD asutati 19. juunil 1963, kui šeik Rashid bin Saeed Al Maktoum allkirjastas Dubai National Banki (NBD) põhikirja, mille alusel loodi esimene Araabia Ühendemiraatides (AÜE) asutatud riiklik pank. 

2018. aasta 31. detsembri seisuga oli panga koguvara 500,3 miljardit AED. Kontsernil on ettevõtteid AÜE-s, Egiptuses, Indias, Saudi Araabia Kuningriigis, Singapuris, Ühendkuningriigis ning esindusi Hiinas ja Indoneesias.
Noah Lyles

**Noah Lyles** (sündinud 18. juulil 1997 Florida osariigis Gainesville'is) on Ameerika Ühendriikide sprinter. Tema nimel on USA rekord 200 meetri jooksus 19,31.

Lyles oli noorpõlves võimleja ja alustas kergejõustikutreeninguid 12-aastaselt. Tema vanemad Keisha Caine ja Kevin Lyles võistlesid kergejõustikus Seton Halli ülikoolis. Ta õppis Virginia osariigis T. C. Williamsi keskkoolis.

Ta võitis Hiinas Nanjingis 2014. aasta noorte olümpiamängudel 200 meetri jooksus kuldmedali.

2015. aasta jaanuaris hüppas Lyles keskkooli juuniorina kõrgushüppes 2.03. Novembris nimetas ajakiri Track & Field News ta 2015. aasta keskkoolide parimaks noorsportlaseks.

2016. aasta aprillis võitis Lyles 2016. aasta Arcadia Invitationalil nii 100 kui ka 200 meetri jooksu, püstitades uued võistluste rekordid vastavalt 10,17 ja 20,48 sekundit. 2016. aasta juunis võitis Lyles USA juunioride meistrivõistlustel 100 meetri jooksu ajaga 10,08.

2016. aasta juulis osales Lyles USA olümpiakatsevõistlustel, et pääseda olümpiakoondisse 100 m ja 200 m jooksus. Ta ei pääsenud oma eeljooksus 100 m jooksus edasi, kuid 200 m distantsil võitis ta oma poolfinaali ja sai seejärel finaalis ajaga 20,09 neljanda koha. Ta ületas 31 aasta vanuse riikliku keskkooli rekordi. Ehkki ta ei pääsenud 2016. aasta suveolümpiamängudele, osales ta 2016. aasta U20 maailmameistrivõistlustel Bydgoszczis, kus ta tuli kahekordseks maailmameistriks, võites 100 m jooksu ja kuuludes 4 × 100 m teatevõistluse võitnud USA võistkonda. 

2019. aasta kergejõustiku maailmameistrivõistlustel Dohas võitis Lyles 200 meetri jooksu ja kuulus 4 × 100 meetri teatejooksu võitnud USA võistkonda.

2020. aasta suveolümpiamängudel Tokyos võitis ta 200 meetri jooksus 19,74-ga pronksmedali.

2022. aasta kergejõustiku maailmameistrivõistlustel Eugene'is tuli Lyles 200 meetri jooksus maailmameistriks kõigi aegade kolmanda tulemusega 19,31 ning võitis ühe sajandikuga USA rekordi üle Michael Johnsonilt.

2023. aasta kergejõustiku maailmameistrivõistlustel Budapestis võitis Lyles kolm kuldmedalit: 100 ja 200 meetri jooksus ning 4×100 m teatejooksus. 

2024. aasta suveolümpiamängudel Pariisis tuli Lyles 100 meetri jooksus olümpiavõitjaks isikliku rekordiga 7,79. 200 meetri jooksus võitis ta Letsile Tebogo ja Kenneth Bednareki järel pronksmedali ajaga 19,70. Finaali järel lahkus ta staadionilt ratastoolis ja avaldas hiljem, et põdes koroonaviirust. 4×100 m teatejooksus ta ei osalenud.

2025. aasta kergejõustiku maailmameistrivõistlustel Tokyos võitis Lyles 200 meetri jooksus ajaga 19,52 oma neljanda maailmameistritiitli. Varem oli sel alal neli kuldmedalit võitnud vaid Usain Bolt. 4×100 m teatejooksus tuli ta USA meeskonna koosseisus maailmameistriks kolmandat korda. 100 meetri jooksus jäi ta Jamaica sprinterite Oblique Seville'i ja Kishane Thompsoni järel kolmandaks.

Teemantliiga üldvõitjaks on Lyles tulnud 100 meetri jooksus aastal 2019 ning 200 meetri jooksus aastatel 2017, 2018, 2019, 2022 ja 2025.

## Isiklikud rekordid
;Välisrekordid

;Siserekordid

## Viited

## Välislingid

*
Lyft

**Lyft, Inc.** on Californias San Franciscos baseeruv transpordivõrgustiku ettevõte (TNC), mis tegutseb 640 linnas Ameerika Ühendriikides ja 9 linnas Kanadas. Firma arendab, turustab ja haldab mobiilirakendust Lyft, pakkudes autosõite, tõukerattaid ja jalgrataste ühiskasutussüsteemi.
Uber

**Uber Technologies, Inc.** on Ameerika Ühendriikide rahvusvaheline transpordivõrgustiku ettevõte (TNC), mis osutab teenuseid, mis hõlmavad üksteisega sõitmist, sõiduteenuste osutamist, toidu kohaletoimetamist ja jalgrataste jagamise süsteemi. Ettevõtte peakorter asub San Franciscos ja tegutseb enam kui 900 suurlinna piirkonnas kogu maailmas. Selle platvormidele pääseb juurde veebisaitide ja mobiilirakenduste kaudu.

## Vaata ka
*Uberi toimikud
Actavis Generics

**Actavis Generics** (varem **Watson Pharmaceuticals** ja **Actavis plc**, enne ettevõtte Allergan Inc omandamist) on ülemaailmne farmaatsiaettevõte, mis on keskendunud kaubamärgiga ravimite, geneeriliste ja käsimüügiravimite omandamisele, arendamisele, tootmisele ja turustamisele ning bioloogilistele toodetele. Actavis on kaubanduses esindatud umbes 100 riigis. Ettevõttel on ülemaailmne peakorter Iirimaal Dublinis ja administratiivne peakorter Parsippany-Troy Hillsis New Jersey osariigis Ameerika Ühendriikides.
Nasdaq, Inc.

**Nasdaq, Inc.** on Ameerika rahvusvaheline finantsteenuste korporatsioon, mis omab ja haldab (ja on noteeritud) NASDAQ börsil ja kaheksal Euroopa börsil, sealhulgas Armeenia börs, Kopenhaageni börs, Helsingi börs, Islandi börs, Riia börs, Stockholmi börs, Tallinna börs ja NASDAQ OMX Vilnius. Selle peakorter asub New Yorgis ning selle president ja tegevjuht on Adena Friedman. Rootsi investeerimisfirma Investor AB on olnud suurim aktsionär alates 2011. aastast.

## Vaata ka
* Nasdaq Nordic
* NASDAQ
LinkedIn

**LinkedIn** on Ameerika äri- ja tööhõivekeskne teenus, mis tegutseb veebisaitide ja mobiilirakenduste kaudu. Asutatud 28. detsembril 2002 ja käivitatud 5. mail 2003, kasutatakse seda peamiselt professionaalseks võrgustike loomiseks, sealhulgas tööandjad, kes postitavad töökuulutusi, ja tööotsijad, kes postitavad oma CV-d. Alates 2015. aastast moodustas suurem osa ettevõtte tuludest oma liikmete teabele juurdepääsu müümise kaudu värbajatele ja müügispetsialistile. Alates 2016. aasta detsembrist on see täielikult Microsofti tütarettevõte. 2019. aasta juuni seisuga oli LinkedInil 630 miljonit registreeritud kasutajat 200 riigist.
Iiri tagavaraplaan

**Iiri tagavaraplaan** on nimi Suurbritannia ja ELi vahelise lepingu eelnõule, mille eesmärgiks on Iirimaa kõva piiri vältimine pärast Suurbritannia lahkumist Euroopa Liidust. Ametlikult tuntud kui Põhja-Iirimaa protokoll, on see eraldiseisev (eelnõu) leping, mis on lisatud kavandatud Brexiti lahkumislepingule, võimaldades Ühendkuningriigil lahkuda Euroopa Liidust võimalikult väikeste häiretega.
Sihtasutus Tallinna Televisioon

**Sihtasutus Tallinna Televisioon** oli Tallinna linnavalitsuse 2009. aastal asutatud sihtasutus. Sihtasutus haldas 2011–2019 telekanalit Tallinna Televisioon. See organiseeriti 1. oktoobrist 2019 ümber produktsioonifirmaks, mille tegevus otsustati lõpetada 10. septembril 2020. Sihtasutus kustutati registrist 23. märtsil 2021.

## Viited
United States Steel Corporation

**United States Steel Corporation**, rohkem tuntud kui **U.S. Steel**, on Ameerika Ühendriikide terasetootja, mille peakontor asub Pennsylvania osariigis Pittsburghis, tootmisüksused aga nii Ameerika Ühendriikides kui ka Kesk-Euroopas. 

2008. aasta seisuga oli see maailmas suuruselt kaheksas terasetootja. 2016. aasta seisuga on ettevõte maailmas suuruselt 24. terasetootja ja kodumaal suuruselt teine terasetootja Nucor Corporationi järel.

## Välislingid
* "US Steel tahab minna jaapanlaste kätte ja hoiatas koondamiste eest" ERR, 4. september 2024
Heinz

**H. J. Heinz Company**, lühidalt **Heinz**, on Ameerika toiduaineteettevõte, mille peakontor asub USA Pennsylvania osariigis Pittsburghis One PPG Place'is. Ettevõte on Kraft Heinz Company tütarettevõte. Ettevõtte asutas Henry John Heinz 1869. aastal. Heinz toodab tuhandeid toiduaineid kuuel kontinendil asuvates tehastes ning turustab neid tooteid enam kui 200 riigis ja territooriumil. 

2013. aasta veebruaris nõustus Heinz, et Berkshire Hathaway ja Brasiilia 3G Capital ostavad selle 23 miljardi dollari eest. 25. märtsil 2015 teatas Kraft oma ühinemisest Heinziga, mille korraldasid Berkshire Hathaway ja 3G Capital. Saadud ettevõte Kraft Heinz on suuruselt viies toidukäitleja maailmas.
Brexiti väljaastumisleping

**Brexiti väljaastumisleping** (ametlikult: **Ühendkuningriigi Euroopa Liidust väljaastumise lepingu eelnõu)** on (11. septembri 2019. aasta seisuga) ratifitseerimata leping Euroopa Liidu (EL) ja Suurbritannia vahel, millega kehtestatakse viimase lahkumistingimused (Brexit). See hõlmab selliseid küsimusi nagu raha, kodanike õigused, piirikorraldus ja vaidluste lahendamine. Samuti sisaldab see üleminekuperioodi ning ülevaadet Ühendkuningriigi ja EL-i tulevastest suhetest. Avaldatud 14. novembril 2018, oli see Brexiti läbirääkimiste tulemus. Lepingu kiitsid heaks ülejäänud 27 EL-i riigijuhid ja peaminister Theresa May juhitud Ühendkuningriigi valitsus, kuid nad seisid Ühendkuningriigi parlamendis silmitsi opositsiooniga, kelle ratifitseerimine on vajalik (vaja on ka ratifitseerimine Euroopa Parlamendis). Suurbritannia parlamendi alamkoda lükkas 15. jaanuaril 2019 lahkumislepingu tagasi häältega 432–202. Alamkoda lükkas kokkuleppe uuesti tagasi 12. märtsil 2019 häältega 391–242 ja lükkas kolmandal korral 29. märtsil 2019 tagasi häältega 344–286.

Lahkumisleping on tihedalt seotud mittesiduva deklaratsiooniga Euroopa Liidu ja Ühendkuningriigi tulevaste suhete kohta.
Andres Visnapuu

**Andres Visnapuu** (sündinud 22. augustil 1962 Valgas) on Eesti Keskerakonna poliitik, endine Võru linnapea, Otepää vallavanem ja nõukogudeaegne komsomolitegelane.

Ta on lõpetanud 1971. aastal Väimela 8-klassilise Kooli, 1981. aastal Friedrich Reinhold Kreutzwaldi nimelise Võru 1. Keskkooli ja 1986. aastal Tallinna Polütehnilise Instituudi puidutöötlemise tehnoloogia erialal.

Andres Visnapuu on töötanud Võru Mööblivabrikus insener-tehnoloogina, ELKNÜ Võru Rajoonikomitee teise sekretärina, Võru linnapeana ja Võru linnavolikogu esimehena, IF Kindlustuse Võru osakonna juhatajana ja Otepää vallavanemana. Ta on Võru linna munitsipaalettevõtte Taristuhaldus OÜ juhataja.

Andres Visnapuu on Eesti Keskerakonna liige. Varem on ta kuulunud Eesti Reformierakonda ja IRLi. Ta oli kuni 23. augustini 1991 Nõukogude Liidu Kommunistliku Partei liikmekandidaat. 

## Viited

## Välislingid
* Eleen Änilane Estonia haav veritseb Võrus edasi EPL, 27. september 2019
* Arved Breidaks Võru linnavolikogu esimeheks valiti Andres Visnapuu Lõunaeestlane, 11. jaanuar 2017
Gleb Pjanõhh

**Gleb Valentinovitš Pjanõhh** (vene keeles Глеб Валентинович Пьяных; sündinud 15. aprillil 1968 Moskvas) on vene ajakirjanik.

Ta lõpetas 1992. aastal Lomonossovi-nimelise Moskva Riikliku Ülikooli žurnalistikateaduskonna. Töötas aastatel 1991–2001 ajalehes Kommersant korrespondendi ja peatoimetaja asetäitjana. Tema viimane artikkel Kommersantis, mis avaldati 20. juunil 2001, oli pühendatud meediamagnaat Vladimir Gussinskile. Käsitledes Kommersantis NTV juhtumit, kritiseeris ta NTV telekanalit (Gussinskile kuulunud telekanal) ja selle juhti Jevgeni Kisseljovi; sarnast seisukohta väljendas ta ka 2018. aastal Vladimir Tšernõšjovi filmis "NTV. 25+". 

Pjanõhh töötas ka Prantsuse ajakirja Paris Match venekeelses väljaandes. Aastatel 2001–2018 töötas televisioonis: 2001–2003 telekanalil Treti Kanal, 2003–2005 kanalil Rossija (telesaate Vesti öise uudisteprogrammi saatejuhina) ja 2005–2018 kanalil NTV. Aastatel 2005–2012 juhtis saadet "Programma Maksimum" ("Программа максимум"). Saate autorid otsustasid, et saate materjali esitus pidanuks olema võimendatud. Selle idee elluviimiseks lasti saatejuhil esineda kiiremini ja emotsionaalsemalt. Nii said tema hääle spetsiifiline intonatsioon ja artikulatsioonižestid laiemalt tuntuks. Hiljem on sellist esituse maneeri parodeeritud teistes telesaadetes.

Pjanõhh on loonud mitu dokumentaalfilmi, neist 2012. aastal valminud "Pulja-dura" ("Пуля-дура") käsitles 1962. aastal toimunud Novotšerkasski veresauna.

Märtsis 2018 avas ta YouTube'is oma kanali Dom za God ('Maja aastaga'), milles räägib eramajade ehitamisest linnalähedastes piirkondades.
Ilja Novikov

**Ilja Sergejevitš Novikov** (vene keeles Илья Сергеевич Новиков; sündinud 11. veebruaril 1982 Moskvas) on vene advokaat.

Ta on lõpetanud kiitusega Venemaa Õigusemõistmise Akadeemia. 2005. aastast töötab samas (nüüd on see Venemaa Riiklik Õigusemõistmise Ülikool) õppejõuna kohtunike täiend- ja ümberõppe teaduskonnas. Aastatel 2011–2013 oli õigusbüroo Gontšarova, Novikov i Partnjorõ vanempartner ja 2013. aastast konsultatsiooniettevõtte Tenzor Consulting Group partner. 

Novikovil on advokaadilitsents. Ta on olnud kohtus Ukraina sõjaväelase Nadija Savtšenko (2014–2016), Moldova poliitiku ja ärimehe Veaceslav Platoni (2016–2017), Kertši väina intsidendis osalenud Ukraina mereväe kaatri Berdansk kapten Roman Mokrjaki (2018. aastast) ja augustis 2019 Moskva protestiaktsioonides osalenud üliõpilase ja juutuuberi Jegor Žukovi kaitsja. Savtšenko kaitsmisel töötas ta koos advokaat Mark Feiginiga.    

Ta on mänginud televisioonis mälumängu "Mis? Kus? Millal?". Võitis 2014. aastal telemängu aasta peaauhinna Briljantöökull. Kahel korral võitis Kristallöökulli (2004, 2014). Selle mälumängu sportlikus versioonis on ta tulnud võistkonna koosseisus maailmameistriks (2014) ja Venemaa meistriks (2002, 2013, 2014).

Novikov oli abielus Anastassija Šutovaga. Nende abielu sõlmiti aatomijäämurdjal 50 Let Pobedõ kruiisil põhjapoolusele. Abielu lahutati 2015. aastal.

## Välislingid
Toivo Sumera

**Toivo Sumera** (20. august 1906 – 28. november 1983) oli Eesti mereväelane. 

Ta teenis aastatel 1927–1940 Eesti mereväes, 1937. aastast kuni 1940. aasta augustini ja 1940 septembrist kuni 1942. aasta juunini Nõukogude Liidu allveelaeva Lembitu meeskonna liige, ametilt elektrik.

Seejärel teenis 925. Eesti Laskurpolgus ning 1944 detsembrist kuni 1948. aastani töötas EKP Keskkomitee sõjalise osakonna instruktorina.

Hiljem töötas ta veel mitmel ametikohal, seejärel oli 1965. aastast kuni pensionile jäämiseni Eesti NSV Loominguliste Liitude Koondise kunstiklubi direktor.
50 sendi partei

**50 sendi partei** või **50 sendi armee** (hiina keeles: 五毛党) on kõnekeelne väljend Hiina ametivõimude poolt palgatud internetis tegutsevate kommentaatorite kohta (网络评论员), kes üritavad oma kommentaaridega manipuleerida avalikku arvamust ülistades Hiina Kommunistlikku Parteid. Kommentaatorid alustasid oma tööd kohe, kui internet hakkas Hiinas massidesse jõudma.

Nimetus  tuleneb väitest, et kommentaatoritele makstakse iga postituse eest viiskümmend senti (renminbides), ehkki mõned spekuleerivad, et neile ei maksta postituste eest mitte midagi, vaid see kuulub erakonna ametlike ülesannete hulka. Mõnikord kasutatakse seda nimetust ka halvustavas võtmes kommunistliku partei toetajate ja rahvusmeelsete isikute tähistamiseks.

Kommentaatorite põhiliseks ülesandeks on kommentaaride ning artiklite kirjutamine ja levitamine Hiina populaarsetes suhtlusvõrgustikes, et summutada kommunistlikule parteile kahjulikke arutelusid, propageerida valitsuse huve teenivaid narratiive ja levitada halvustavaid kommentaare ning desinformatsiooni Hiina valitsuse poliitiliste vastaste ja kriitikute kohta, nii kodu- kui ka välismaal.

Harvardi ülikooli 2016. aasta paberväljaandes ilmunud artikli andmetel leiti, et vastupidi levinud oletustele koosneb 50 sendi partei peamiselt palgalistest ametnikest, kes reageerivad kriisi ajal valitsuse direktiividele ja levitavad Hiina sotsiaalmeedias jõuliselt valitsust toetavaid kommentaare. Mõnikord harva võtavad nad osa ka otsestest väitlustest. 80% analüüsitud kommentaaridest on valitsusmeelse sisuga inspireerivad loosungid ning 13% kommentaaridest sisaldavad üldist kiitust ja ettepanekuid valitsuse poliitika kohta.

Uuringute andmetel on võltsitud sotsiaalmeedia kontodelt tehtud rohkem kui 488 miljonit postitust, mis moodustab umbes 0,6% Hiina sotsiaalmeedias loodud 80 miljardist postitusest. Mõju suurendamiseks levitatakse selliseid valitsusmeelseid kommentaare enamasti intensiivse veebipõhise arutelu ajal või perioodil, kui veebipõhistel protestidel on võimalus muutuda päriselulisteks.
Teiva keel

**Teiva keel** on paapua keel, mida räägivad teivad Indoneesias Pantari saarel.

Teiva keelt räägib umbes 4000 inimest.

## Viited

## Välislingid
*https://glottolog.org/resource/languoid/id/teiw1235
*http://www.endangeredlanguages.com/lang/2087
Viola wikipedia

***Viola wikipedia*** (rahvapäraselt *vikikannike*) kannikese perekonda kuuluv taimeliik, millele andis 2019. aastal nime veebientsüklopeedia Vikipeedia järgi Tšiili botaanikutest abielupaar John Michael Watson ja Ana Rosa Flores.

See kannikeseliik on endeemne Tšiili Santiago piirkonnale. Liiki tuntakse vaid isendi järgi, mis koguti 1855. aasta jaanuaris ja mida kirjeldas Rodolfo Amando Philippi 1857. aastal taksonoomiliselt vigase homonüümiga *Viola angustifolia*.

Liik on lähedases suguluses *[[Viola acanthophylla|V. acanthophylla]]*, *[[Viola bustillosia|V. bustillosia]]* ja *[[Viola cheeseana|V. cheeseana]]*ga, millest viimane on värskelt kirjeldatud samas teadusartiklis.

Watson põhjendas nimevalikut järgnevalt: "...üks [allikas] paistab eriti silma selle poolest, et me pöördume selle poole alatasa, saamaks seoses meie tööga teavet laias valikus teemade kohta – see on Vikipeedia, nagu siinkohal ka näitena viidatud. Parim tänumärk, mille peale me tulime, on anda taimele selle järgi nimi, seega on meil rõõm jätta oma tänust jälg selle liigi uue epiteedi kujul."

Samas on vikikannikese kirjeldamine uue liigina juba vaidlustatud.

## Viited
Tsáda

**Tsáda** (kreeka keeles *Τσάδα* [tsaða]) on küla Küprose lääneosas, ligikaudu 8 kilomeetrit Paphose linnast põhja pool. 

2011. aastal oli seal 1043 elanikku.

## Kliima
Tsádas on kliima soe ja mõõdukas. Talvekuud on palju vihmasemad kui suvekuud. Köppen ja Geiger klassifitseerivad selle asukoha Csa järgi. Keskmine temperatuur Tsádas on 16,7 °C. 

Küla asub merepinnast keskmiselt 600 meetri kõrgusel ning seal sajab aastas keskmiselt umbes 610 millimeetrit sademeid.

## Viited
Peressaare kool

**Peressaare kool** oli kuueklassiline kool Alutaguse vallas Peressaare külas (varem ka Peresaare), mis ehitati 1937.–1938. aastal ühte Eesti suurimasse uudisasundusse. Koolimaja projekteeris arhitekt Erika Nõva. Hoone oli oma aja kohta väga modernne, olemas oli nii keskküte kui ka veevärk.

Koolis õppis igal õppeaastal 100–170 õpilast. Kool lõpetas tegevuse 1964. aastal õpilaste vähesuse tõttu.
## Ajalugu
1929. aastal loodi Eestis asunduskomisjon (hilisem asundusamet), mille juhtimisel asuti riigi reservmaadele uudisasundusi rajama, millega loodeti leevendust tööpuudusele. Virumaa idaosas asusid suured riigi tagavaramaad ning sealt alustatud asundustegevus kulges kiiresti. Peressaare asunduse rajamise otsus tehti 1933. aasta sügisel, asunduse üldpindalaks oli planeeritud 1700 hektarit. Talude keskmiseks suuruseks võeti kahe hobuse töönorm ehk 16–20 hektarit. Peressaarde oli plaanis rajada tervikliku taristuga asundus. Lähim kool asus Oonurmes, mis asus Peressaarest seitsme kilomeetri kaugusel ja selle tõttu kavandati asundusse ka oma kool, mis oli mõeldud 120 lapsele. Asundust hakati rajama 1935. aastal. 

1937. aastal pandi nurgakivi Peressaare koolile, hoone valmimine hilines ja valmis sai see 1938. aasta novembris. Paar kuud viidi õppetööd läbi ka lähedalasuva puidutöökoja kontoriruumides.

1964. aastal suleti Peressaare kool õpilaste vähesuse tõttu. Hoone jäi pärast seda tühjaks. 1990. aastatel kavatseti sinna rajada liikumispuudega laste pansionaat ja narkomaanide rehabiliteerimiskeskus, aga kohalike elanike vastuseisu tõttu jäid need plaanid teostamata. Hoone lagunemist kiirendas 2008. aastal aset leidnud tulekahju, mille tagajärjel jäi hoone katuseta. 

## Arhitektuur
Peressaare asunduse algkoolihoone projekteeris esimene eesti naisarhitekt Erika Nõva 1937. aastal. Tegemist oli originaalprojektiga, aga siiski leidus palju ühist teiste uudisasundustesse projekteeritud koolimajadega Pillapalus, Võidukülas ja Lepplaanes. 

Hoone oli stiililt traditsionalistlik, kuid funktsionalismi laenvõtetega. Kahekorruselise, L-kujulise põhiplaaniga hoone välisuks asus fassaadil asümmeetriliselt. Aknad olid tumendatud akendevahega ühendatud lindiks, esineb ümarakent. Majal oli kelpkatus, põhimaterjaliks kivi, fassaad oli viimistletud valge krohviga. 

Klassiruumid koos saaliga asusid pikemas hoonetiivas teisel korrusel.

## Presidendi külaskäik
1938. aasta augustis külastas Peressaaret president Konstantin Päts, kelle auks on kooli ette istutatud ka tamm.

## Viited
Kärgsulatis

**Kärgsulatis** ehk **kärgemail**, ka ***émail cloisonné*** ([klwazɔne]; prantsuse keeles *cloisonner* '(vaheseinaga) eraldama', 'sisse sulgema') on metallesemete kaunistamise tehnika, mille puhul dekooritava eseme pinnale joodetakse metalliribast või traadist jooned ja nende vahe täidetakse emailiga. Tehnika on pärit Kreeta-Mükeene kultuurist, oli tuntud Vana-Kreekas ja Vana-Roomas ning saavutas kõrgtaseme bütsantsi kunstis. Alates 14. sajandist viljeldi tehnikat ka Hiinas, kust ta on levinud Jaapanisse ja hiina-päraste emailitehnikatena 18. sajandil tagasi Euroopasse.

## Pildid
### Euroopa kunstis

Greek - Bracelets from the Olbia Treasure - Walters 57375, 57376 - Group.jpg|Kreeka käevõrud 1. sajandist eKr, kaunistatud vääriskivide, granuleeringu ja *cloisonné*-ribadega, leitud Olbiast
阿尔马齐金戒指.jpg|*Cloisonné*-kaunistusega kuldsõrmus, hauapanus Armaziskhevi nekropolist. 4. sajand
Saddle fittings of a Gepid prince - Apahida.jpg|Gepiidide vürsti sadulakinnitused 475. aastast pärit aardest
Langobardic - Fibula with an Enamel Bust - Walters 44255.jpg|Langobardi ketassõlg emailportreega - arvatavasti Bütsantsi ehte imitatsioon 7. sajandist
Leiden-dorestad.jpg|Dorestadist leitud sõlg on kaunistatud kärgsulatisega,  oterdisega ja raamitud vääriskividega. Burgundia, umbes 800. aastast
Fibule carolingienne émail Musée de Laon 101008.jpg|Nelinurkne Karolingide-aegne plaatsõlg emailportree ja türkiisidega
Alfred-jewel-ashmolean.jpg|Alfredi juveel. 9. sajandi lõpp, anglosaksi kullassepatöö
An Anglo-Saxon roundel..jpg|Anglosaksi ümarnaast õnnistava käega, 10.–11. sajandist
Reliquary cross VandA 7943-1862.jpg|Rist-relikviaar 10.-11. sajandist, anglosaksi kullassepatöö
Otton Mathilde croix.jpg|Donaatoreid kujutav Ottode-aegne emailitud mälestustahvel 10. sajandi protsessiooniristilt
Paris Musée du Louvre Boîte-reliure 351.jpg|Louvre'is asuva, kunagi Maastrichti katedraalile kuulunud köite detail. 11. sajand
Museo del duomo (Evangeliario di Ariberto).jpg|Ariberti evangeliaari köide on kujundatud emailplaatide ja vääriskividega. 11. sajand


## Vaata ka
* oterdis

## Viited

## Välislingid
* Cloisonné Enamelling. – Encyclopedia of Art Education. visual-arts-cork.com
* The process of working on cloisonne enamel 2010 year (cloisonne-tehnikas ehisplaadi valmistamine)
William R. King

**William Rufus DeVane King** (7. aprill 1786 – 18. aprill 1853) oli Ameerika Ühendriikide 13. asepresident. Ta oli ametis kuus nädalat president Franklin Pierce'i valitsuse ajal 4. märtsist 1853 kuni surmani. Enne seda oli ta olnud Põhja-Carolinast valitud USA Esindajatekoja liige ja Alabamast valitud senaator.

King õppis õigusteadust Põhja-Carolina Ülikoolis Chapel Hillis. 1807. aastast oli ta Põhja-Carolina esindajatekoja liige. 1816–1818 töötas ta diplomaadina Mõlema Sitsiilia kuningriigis ja Venemaal. 1819. aastal, kui Alabamast sai 22. USA osariik, sai Kingist USA senaator.

Aastatel 1844–1848 oli ta USA saadik Prantsusmaal.

King koos oma lähisugulastega oli üks Alabama suuremaid orjapidajaid, tema perekonnal oli umbes 500 orja.
Dekoratiivkunst

**Dekoratiivkunst** (prantsuse keelest *decoratif* 'kaunistav') ehk **ehiskunst** on kunst, mille põhifunktsiooniks on esemete, siseruumide ja ehitiste kaunistamine. Dekoratiivkunsti teoste hulka võib lugeda nii kujutava kunsti teoseid kui ka tarbekunstiesemeid.

Dekoratiivkunsti hulka kuuluvad
* seinamaalid ja plafoonid
* puitehistööesemed
* vitraažid
* mosaiigid
* dekoratiivskulptuurid
* pisiplastika
* sepised
* vaibad
* keraamika
* klaasesemed

## Vaata ka
* Monumentaalkunst

## Viited
Alabama maakondade loend

**Alabama maakondade loend** loeteb USA Alabama osariigi 67 maakonda:
*Autauga maakond
*Baldwini maakond
*Barbouri maakond
*Bibbi maakond
*Blounti maakond
*Bullocki maakond
*Butleri maakond
*Calhouni maakond
*Chambersi maakond
*Cherokee maakond
*Chiltoni maakond
*Choctaw' maakond
*Clarke'i maakond
*Clay maakond
*Cleburne'i maakond
*Coffee maakond
*Colberti maakond
*Conecuh' maakond
*Coosa maakond
*Covingtoni maakond
*Crenshaw' maakond
*Cullmani maakond
*Dale'i maakond
*Dallase maakond
*DeKalbi maakond
*Elmore'i maakond
*Escambia maakond
*Etowah' maakond
*Fayette'i maakond
*Franklini maakond
*Geneva maakond
*Greene'i maakond
*Hale'i maakond
*Henry maakond
*Houstoni maakond
*Jacksoni maakond
*Jeffersoni maakond
*Lamari maakond
*Lauderdale'i maakond
*Lawrence'i maakond
*Lee maakond
*Limestone'i maakond
*Lowndesi maakond
*Maconi maakond
*Madisoni maakond
*Marengo maakond
*Marioni maakond
*Marshalli maakond
*Mobile'i maakond
*Monroe maakond
*Montgomery maakond
*Morgani maakond
*Perry maakond
*Pickensi maakond
*Pike'i maakond
*Randolphi maakond
*Russelli maakond
*Shelby maakond
*St. Clairi maakond
*Sumteri maakond
*Talladega maakond
*Tallapoosa maakond
*Tuscaloosa maakond
*Walkeri maakond
*Washingtoni maakond
*Wilcoxi maakond
*Winstoni maakond
Donavan Brazier

**Donavan Brazier** (sündinud 15. aprillil 1997 Grand Rapidsis Michiganis) on Ameerika Ühendriikide keskmaajooksja, maailmameister 800 m jooksus (2019).

2014. aastal, õppides Kenowa Hillsi keskkoolis, võitis Brazier New Balance'i riiklikel meistrivõistlustel 800 meetri jooksu ajaga 1.48,61, tema aeg oli uus Michigani osariigi rekord. Brazier jooksis 2015. aasta juunis Seattle'is Brooks Sportsi võistlustel 800 meetri jooksus aja 1.47,55. Brazier võistles USA noorte kergejõustiku meistrivõistlustel 800 meetri jooksus, kuid diskvalifitseeriti. 

2015. aastal astus Brazier Texase A&M Ülikooli, kus teda juhendasid endine tippjooksja Alleyne Francique ja peatreener Pat Henry. Ta läbis oma ülikooli debüütvõistlusel 16. jaanuaril 2016 800 m jooksu ajaga 1.45,92, lüües John Marshalli Ameerika juunioride siserekordit peaaegu kahe sekundiga; aeg oli ka NACAC-i juunioride siserekord ja jäi Ameerika ülikoolide rekordile alla vaid 0,05 sekundiga. Ta võitis 2016. aasta sisemeistrivõistlused 1.46,08, kuid ei suutnud NCAA sisehooajal oma hooaega lõpuni viia seljavigastuse tõttu. 

Brazier naasis välihooajal, kuid tippvormi saavutamiseks oli vaja võistluspraktikat. Ta oli Kagukonverentsi meistrivõistlustel ajaga 1.46,19 kolmas, pool sekundit Mississippi osariigi sportlase Brandon McBride'i järel. NCAA-i välimeistrivõistlustel Eugene Brazier võitis poolfinaali isikliku parima ajaga 1.45,07. Finaalis oli Brazieri ja McBride'i kordusmatš; McBride juhtis suurema osa jooksust, kuid Brazier möödus temast 150 meetrit enne finišit ja võitis ajaga 1.43,55. Aeg oli uus kollegiaalne rekord, Ameerika juunioride ja NACACi juunioride rekord ja maailma juunioride (U20) liidertulemus. Eelmine Ameerika juunioride välirekord oli Jim Ryuni 1. 44,3 / 1.44,9y, püstitatud täpselt viiskümmend aastat tagasi 10. juunil 1966. 

Brazier hakkas pärast NCAA võitu elukutseliseks sportlaseks, allkirjastades Nikega lepingu ja loobudes oma kolmeaastasest ülikooli esindatusest. Brazier saavutas 800 meetri jooksus 19. koha 2016. aasta USA olümpiakatsetel ajaga 1.48,13. 2017. aasta riiklikel meistrivõistlustel jooksis ta Eric Sowinski kannul ja hoidis oma tempot, kui Sowinski kaotas talle meistrivõistlustel, kvalifitseerudes Brazier maailmameistrivõistlustele.

29. augustil 2019 püstitas Brazier Šveitsis Zürichis toimunud Teemantliiga võistlustel 800 meetri jooksus uue isikliku rekordi ajaga 1.42,70. 

Brazier võitis 1. oktoobril 2019 Kataris Dohas toimunud maailmameistrivõistlustel 800 m jooksu. Tema aeg 1.42,34 oli meistrivõistluste rekord ja uus Ameerika rekord, ületades 1985. aastast pärit Johnny Gray aja 1.42.60. 

## Välislingid
*
Prillsõlg

**Prillsõlg** on rõivaste kinnitamiseks kasutatud, reeglina pronksist valmistatud sõlg (fiibula), mille otsi kaunistavad kaks kettakujulist spiraalset ehiselementi. Kettad meenutavad prilliklaase ja sõlg sarnaneb kujult prillidega.

## Kirjeldus
Reeglina koosneb prillsõlg ühest pikast traaditükist, mis on rullitud kokku kaheks suureks spiraaliks ja nende spiraalide vahel on traat lipsukujuliselt kaheks kaareks keeratud. Traadi otsad, mis mõlemad väljuvad ehisspiraalide keskpunktist, on ühes otsas kujundatud sõlenõelaks, teine haagiks, mille taha sõlenõel kinnitudes sulgub.

## Ajalugu
Prillsõlgede kandmine Euroopas jääb nooremasse pronksiaega ja vanemasse rauaaega 9.–6. sajandil eKr, eriti iseloomulikud on need Hallstatti kultuuri perioodile. Esimesi nendetaolisi kinniseid seostatakse Kesk-Euroopas  13.-11. sajandil eKr valitsenud urniväljade kultuuriga, Kreekas kanti prillsõlgi paariviisi rõivaste õlakinnitustena alates 11. sajandist eKr. Seda tüüpi sõled olid pika aja jooksul laialt levinud, nende leiukohti on kõikjal Kesk-Euroopas, Skandinaaviast ja Poolast kuni Itaalia ja Kreekani.

### Baltimaades
Läti läänerannikult Staldzenest Ventspilsi lähedalt leiti 2001. aastal pärast sügistormi rannaliivast u 6 kg Skandinaaviaga seostatud pronksehteid ja nende katkeid, nende hulgas ka mitu prillsõlge.

Eestist pärit arheoloogilises materjalis prillsõlge ei leidu.

## Viited

## Välislingid
* Brillenfibel. – Mittelalter Wiki
George M. Dallas

**George Mifflin Dallas** (10. juuli 1792 Philadelphia – 31. detsember 1864 Philadelphia) oli USA poliitik, kes oli Ameerika Ühendriikide asepresident James K. Polki presidendiks oleku ajal 1845–1849. Ta oli USA senaator 1831–1833. Aastatel 1828–1829 oli Dallas Philadelphia linnapea.

## Viited

## Välislingid
Gößnitz

**Gößnitz** on linn Saksamaal Tüüringi liidumaal Altenburgi maakreisis. See asub Pleiße jõe ääres, 12 km Altenburgist lõunas ja 20 km Zwickaust loodes.

Gößnitz sai linnaõigused aastal 1718.

## Viited
IPhone 11 Pro

**iPhone 11 Pro** ja **11 Pro Max** on Apple Inc. poolt disainitud, arendatud ja turustatud nutitelefonid. Need on iPhone'i 13. põlvkonna lipulaevad, järgnevad vastavalt iPhone XS ja XS Maxile. Apple'i tegevjuht Tim Cook avalikustas seadmed madalama klassi mudeli iPhone 11 kõrval 10. septembril 2019 Apple Parkis Steve Jobsi teatris. Eeltellimused algasid 13. septembril 2019 ja läksid müüki 20. septembriks. 

Võrreldes varasemate seadmetega muudatused hõlmavad kolme objektiiviga tagumist kaamerasüsteemi ja A13 Bionic kiipi. 11 Pro on Apple'i esimene iPhone, millel on tähis "pro", mida varem kasutati ainult suuremates Apple'i seadmetes, ja esimene, mis sisaldas karbis 18W kiirlaadijat ja Lightning-USB-C kaablit, mis võimaldab ühendada Maci arvutitega.
AstroTurf

**AstroTurf** on Ameerika Ühendriikide kontsern, mis toodab spordiväljakute tarvis kunstmuru.

Algselt tootis AstroTurf ainult lühikest kunstmuru. Alates 2000. aastate algusest on AstroTurf hakanud turustama ka pikakarvalist kunstmuru, mis on loodud, kasutades täitematerjale, ning jätab loodusliku rohu mulje.

Ettevõte alustas tegevust 1964. aastal.

2016. aastal ostis ettevõtte saksa firma SportGroup, mille omanik on investeerimisfirma Equistone Partners Europe.

## Vaata ka
* Astroturfimine
Meuselwitz

**Meuselwitz** on linn Saksamaal Tüüringi liidumaal Altenburgi maakreisis. See asub 12 km Altenburgist loodes ja 11 km Zeitzist idas.

## Viited
Lucka

**Lucka** on linn Saksamaal Tüüringi liidumaal Altenburgi maakreisis.

## Linnaosad

Lucka on jaotatud kolmeks osaks: linn ise, Breitenhain ja Prößdorf.


Wettinerbrunnen Lucka.jpg|Wettinerbrunnen, püstitatud 1307. aasta Lucka lahingu mälestuseks
Kirche Lucka.jpg|Lucka kirik


## Viited